安田紀念賽 國枝榮派出兩駒撼香港孖寶
2024年05月15日 11:55
東網電視
更多新聞短片
練馬師國枝榮於今屆安田紀念賽雙龍出海。
「浪漫勇士」與「遨遊氣泡」已經鐵定6月2日出戰日本安田紀念賽行程，由於只係剩番兩個禮拜時間，日本方面將會陸續有唔少本地精英參戰名單陸續浮面，當然最早出現嘅，就係有莫雷拉夥拍「神志勇進」參戰。
最新消息，練馬師國枝榮亦已落實，派出2駒參戰，分別係Carrot Farm旗下Parallel Vision，以及剛剛轉播完嘅維多利亞一哩賽，由高多芬擁有嘅「決志驕驥」，就會攜手出戰，但响配搭上就會有嘅變動，「決定驕驥」就會換上坂井瑠星，而李慕華就會揀騎廐侶。
至於李慕華揀騎嘅Parallel Vision，5歲馬今季更加係大熟大勇，兩戰1600米未逢敗績，年初復出首仗，原裝人馬已經取勝於表列賽新年盃，而响3月30日因為李慕華出席杜拜世界盃賽日，結果由戶崎圭太做替工，一樣輕取G3打吡公爵挑戰盃，今次李慕華決定揀騎，配會馬房雙龍出海，對於今屆安田紀念賽，都係擺明車馬。